2 ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญของบริษัท

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”) เดิมชื่อบริษัท อาร์
เค มีเดีย โฮลดิ้ง จำกัด (มหาชน) (“RK”) จัดตั้งเมื่อวันที่ 19 กันยายน 2545
โดยมีวัตถุประสงค์เพื่อประกอบธุรกิจการลงทุนในบริษัทย่อยในลักษณะ Holding Company
ปัจจุบันได้ลงทุนในบริษัทย่อย 2 บริษัท คือ

1.  บริษัท อาดามัส เวิลด์ จำกัด (“AW”) เดิมชื่อ บริษัท อาดามัส มีเดีย จำกัด (ADM)
    และบริษัท อาร์ แอนด์ ที มีเดีย จำกัด (“R&T”)

2.  บริษัท อาดามัส เอ็กซ์ตร้า ล้าจซ์ จำกัด (“XL”) เดิมชื่อ บริษัท เอ็กซ์ตร้า ล้าจซ์ จำกัด
    (“XL”)

นอกจากนี้บริษัทได้มีการลงทุนในบริษัทร่วม 1 บริษัท คือ บริษัท จีจี นิวส์ เนทเวิร์ค จำกัด (“GG”)
และลงทุนในบริษัทที่เกี่ยวข้อง 1 บริษัท คือ บริษัท นิวส์ มัลติมีเดีย จำกัด ซึ่งในปัจจุบันทั้ง 2
บริษัทได้หยุดประกอบการแล้ว

ประวัติความเป็นมาและพัฒนาการที่สำคัญของบริษัทและบริษัทย่อย สรุปได้ดังนี้

กันยายน 2545 จัดตั้งบริษัท อาร์ เค มีเดีย โฮลดิ้ง จำกัด (ซึ่งต่อไปนี้จะเรียกว่า “RK”)
ด้วยทุนจดทะเบียนเรียกชำระเต็มมูลค่า 50 ล้านบาท เพื่อประกอบธุรกิจการลงทุนในบริษัทอื่น
ในลักษณะของ Holding Company

พฤศจิกายน 2546 บริษัทได้เสนอขายหุ้นสามัญออกใหม่จำนวน 25 ล้านหุ้นต่อประชาชนทั่วไป
โดยได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
และเดือนเดียวกันนี้ตลาดหลักทรัพย์ได้รับหุ้นสามัญของบริษัทเข้าเป็นหลักทรัพย์จดทะเบียนในตลาดหลักทรัพย์
เอ็ม เอ ไอ (“MAI”) โดยใช้ชื่อ บริษัท อาร์ เค มีเดีย โฮลดิ้ง จำกัด (มหาชน)
และมีชื่อย่อในการซื้อขายหลักทรัพย์ว่า “RK”

ธันวาคม 2549 เพิ่มทุนจดทะเบียนของบริษัทจำนวน 90,315,309 บาท จากเดิมทุนจดทะเบียน
104,000,000 บาทเป็น 195,388,917 บาท

มีนาคม 2550 เปลี่ยนบริษัทแกนจาก บริษัท อาร์ เค มีเดีย จำกัด (RKM) เป็น บริษัท อาร์ แอนด์
ที มีเดียจำกัด (R&T)

เมษายน 2550 เปลี่ยนชื่อบริษัทจาก บริษัท อาร์ เค มีเดีย โฮลดิ้ง จำกัด (มหาชน) เป็น บริษัท
อาดามัส อินคอร์ปอเรชั่น

  จำกัด (มหาชน) รวมทั้งเปลี่ยนชื่อย่อในการซื้อขายหลักทรัพย์จาก RK เป็น ADAM

พฤษภาคม 2550 บริษัท อาร์ แอนด์ ที มีเดียจำกัด (R&T) เปลี่ยนชื่อเป็น บริษัท อาดามัส มีเดีย
จำกัด (ADM)

มิถุนายน 2550 บริษัทเข้าซื้อหุ้นสามัญของ AIM จำนวน 15,000,000 หุ้น
หรือคิดเป็นสัดส่วนร้อยละ 99.99
ของทุนจดทะเบียนและเรียกชำระแล้วของ AIM ในราคา 10 บาทต่อหุ้น

  บริษัทลดทุนจดทะเบียนจากทุนจดทะเบียนเดิมจำนวน 195,388,917 บาท เป็น 194,315,309
  บาท และเพิ่มทุนจดทะเบียนของบริษัท จำนวน 209,657,655 บาท
  เป็นทุนจดทะเบียนใหม่จำนวน 403,972,964 บาท แบ่งเป็นหุ้นสามัญจำนวน 403,972,964 หุ้น
  มูลค่าที่ตราไว้หุ้นละ 1 บาท โดยการออกหุ้นสามัญใหม่จำนวน 209,657,655 หุ้น

  บริษัทออกและเสนอขายใบสำคัญแสดงสิทธิที่จะซื้อหุ้นสามัญของบริษัท (ซึ่งต่อไปนี้จะเรียกว่า
  “ADAM-W1”) ให้แก่ผู้ถือหุ้นเดิมโดยไม่คิดมูลค่าในอัตราส่วน 2 หุ้นสามัญเดิมต่อใบสำคัญแสดงสิทธิ
  1 หน่วย รวมเป็นใบสำคัญแสดงสิทธิจำนวน 134,657,655 หน่วย
  และจัดสรรหุ้นสามัญออกใหม่ให้แก่ ผู้ถือหุ้นเดิมของ AIM จำนวน 75,000,000 หุ้น
  มูลค่าที่ตราไว้หุ้นละ 1 บาท ในราคาหุ้นละ 2 บาท คิดเป็นสัดส่วนร้อยละ 27.85
  ของทุนที่ชำระแล้วของบริษัท

พฤษภาคม 2551 บริษัท อาดามัส มีเดีย จำกัด (ADM) ซึ่งเป็นบริษัทแกนเปลี่ยนชื่อเป็น บริษัท
อาดามัส เวิลด์ จำกัด (AW)

พฤษภาคม 2552 บริษัทลงทุนในหุ้นสามัญทั้งหมดของ XL
ซึ่งประกอบธุรกิจบริหารกิจกรรมทางการตลาด รับจ้างถ่ายทำ ตัดต่อภาพยนตร์และผลิตรายการ
โดยเข้าซื้อหุ้นสามัญทั้งหมดของ XL จำนวน 10,000 หุ้นมูลค่าที่ตราไว้หุ้นละ 100 บาท
เป็นจำนวนเงินรวม 1,000,000 บาท จากผู้ถือหุ้นเดิมของ XL

มิถุนายน 2552 บริษัทลงทุนในหุ้นสามัญเพิ่มทุนของ AW จำนวน 40 ล้านบาท
โดยสัดส่วนการถือหุ้นยังคงเดิมคือร้อยละ 99.99 ส่งผลให้ AW มีทุนจดทะเบียนจำนวน 50 ล้านบาท
แบ่งเป็นหุ้นสามัญจำนวน 500,000 หุ้น มูลค่าที่ตราไว้หุ้นละ 100 บาท

ธันวาคม 2552 ที่ประชุมวิสามัญผู้ถือหุ้น ครั้งที่ 1/2552 เมื่อวันที่ 25 ธันวาคม 2552
มีมติอนุมัติให้จำหน่ายหุ้นสามัญของ AIM ที่เหลือทั้งหมด

มิถุนายน 2553 บริษัทลงทุนในหุ้นสามัญเพิ่มทุนของ AW จำนวน 130 ล้านบาท
โดยสัดส่วนการถือหุ้นยังคงเดิมคือร้อยละ 99.99 ส่งผลให้ AW มีทุนจดทะเบียนจำนวน 180
ล้านบาท แบ่งเป็นหุ้นสามัญจำนวน 1,800,000 หุ้น มูลค่าที่ตราไว้หุ้นละ 100 บาท

กันยายน 2553 บริษัท เอ็กซ์ตร้า ล้าจช์ จำกัด (XL) เปลี่ยนชื่อเป็น บริษัท อาดามัส เอ็กซ์ตร้า
ล้าจช์ จำกัด (XL)

พฤศจิกายน 2553 บริษัทได้ทยอยจำหน่ายเงินลงทุนใน AIM
ส่งผลให้สัดส่วนการถือหุ้นลดลงต่ำกว่าร้อยละ 20 ส่งผลให้ AIM
เปลี่ยนสถานะจากบริษัทร่วมเป็นบริษัทอื่น

ปัจจุบัน บริษัทมีทุนจดทะเบียน ณ วันที่ 31 ธันวาคม 2554 เท่ากับ 403,972,964 บาท
แบ่งเป็นหุ้นสามัญจำนวน 403,972,964 หุ้น มูลค่าหุ้นละ 1 บาท
และบริษัทมีทุนที่ชำระแล้วจำนวนเงิน 274,102,459 บาท แบ่งเป็นหุ้นสามัญจำนวน 274,102,459
หุ้น มูลค่า หุ้นละ 1 บาท และเป็นทุนจดทะเบียนที่ยังไม่ชำระอีก 129,870,505บาท
โดยทุนจดทะเบียนที่ยังไม่ชำระเป็นหุ้นสามัญ เพื่อรองรับการแปลงสภาพใบสำคัญแสดงสิทธิครั้งที่
1(ADAM-W1) อีกจำนวน 129,870,458 หุ้น โดยในปี 2554
ไม่มีผู้มาใช้สิทธิ์ซื้อหุ้นสามัญจำนวนดังกล่าว

2.2 ภาพรวมการประกอบธุรกิจของบริษัทและบริษัทย่อย

ณ วันที่ 31 ธันวาคม 2554 กลุ่มบริษัท อาดามัส อินคอร์ปอเรชั่น จำกัด (มหาชน)
ดำเนินธุรกิจหลัก 2 ด้าน คือ

1.  ด้านธุรกิจบริหารจัดการสถานีทีวีกีฬา T Sports Channel
    (ซึ่งได้รับสิทธิร่วมบริหารจัดการจากการกีฬาแห่งประเทศไทยมาตั้งแต่ 1 กันยายน 2552)
    ในรอบปี 2554 ได้ดำเนินการผลิตรายการมุ่งเน้นการถ่ายทอดสดการแข่งขันกีฬาระดับภูมิภาค
    ระดับประเทศ และระดับโลก รวมทั้งการผลิตรายการสาระกีฬาหลากหลายรายการ
    เพื่อส่งเสริมความนิยมให้กับสถานีเพิ่มมากขึ้นเป็นลำดับ

2.  ด้านธุรกิจบริหารการตลาด เป็นปีที่เน้นกิจกรรมการตลาดกว้างขวางกว่าปีที่ผ่านมา
    การจัดกิจกรรมทางการตลาดเพิ่มมากขึ้นในทุกๆ ด้าน รวมถึงการวางสื่อโฆษณา
    การประชาสัมพันธ์ การจัดกิจกรรมด้านบันเทิงและนันทนาการ
    รวมถึงการผลิตสื่อโฆษณาประชาสัมพันธ์เต็มรูปแบบ
    ซึ่งฐานลูกค้ามีทั้งจากภาครัฐและภาคเอกชนหลายหน่วยงานด้วยกัน

ภาพรวมผลงานในปี 2554 ดังแสดงไว้ในแผนภูมิ

โครงสร้างบริษัทและบริษัทย่อย ณ 31 ธันวาคม 2554

บริษัทย่อย

1.  กลุ่มธุรกิจบริหารจัดการสถานีทีวีกีฬา : AW
    ได้ดำเนินนโยบายในการลงทุนเพื่อก้าวเป็นผู้นำด้านการตลาดกีฬา (Sports Marketing )
    แบบครบวงจร โดยใช้สถานีทีวีกีฬา T Sports Channel
    ซึ่งมีจุดขายหลักที่เหนือกว่าช่องกีฬาอื่น คือสามารถรับชมได้ทุกระบบ ไม่ว่าจะเป็น C-Band,
    KU-Band, True Visions เคเบิ้ลท้องถิ่น ( CTH ) โทรศัพท์มือถือ (TV On Mobile)
    และเวปไซต์ www.tvkeela.com ทำให้ปัจจุบัน T Sports Channel
    มีฐานผู้ชมมากที่สุดในประเทศไทย กล่าวคือ ครอบคลุม 14.26 ล้านครัวเรือน หรือ 57.04
    ล้านคน (ข้อมูลจาก AGB Nielsen Media Research (Thailand) Ltd.
    และสมาคมเคเบิ้ลทีวีแห่งประเทศไทย)

2.  กลุ่มธุรกิจบริหารการตลาดและกิจกรรมด้านกีฬา : AW
    ประกอบธุรกิจบริหารการตลาดและกิจกรรมด้านกีฬาหลากหลายรูปแบบ นอกจากนี้ AW
    ยังเป็นเจ้าของลิขสิทธิ์ถ่ายทอดสดอย่างเป็นทางการ คือ

2.1 ลิขสิทธิ์จากสหพันธ์ฟุตบอลนานาชาติ (Federation International Football
Association FIFA)

AW เป็นผู้มีสิทธิ์ถ่ายทอดการแข่งขันฟุตบอลระดับโลกถึง 14 รายการ ในระยะเวลาปี 2011 –
2014 อาทิ

- FIFA U-17 World Cup Mexico 2011

- FIFA U-20 World Cup Colombia 2011

- FIFA Women’s World Cup Germany 2011

- FIFA Beach Soccer World Cup Ravenna/Italy 2011

- FIFA Futsal World Cup Thailand 2012

2.2 ลิขสิทธิ์การประกวด Battle of the Year Thailand

AW เป็นผู้ถือลิขสิทธิ์การประกวด Battle of the Year Thailand
ซึ่งเป็นการประกวดเต้นในรูปแบบของB Boy แต่เพียงผู้เดียวในประเทศไทยและในภูมิภาคนี้
ซึ่งได้ดำเนินการจัดการแข่งขันอย่างต่อเนื่องเป็นปีที่ 8 และยังเป็น เจ้าภาพจัดการประกวด
Battle of the Year South Asia 2011
ซึ่งทีมจากประเทศไทยได้รับชัยชนะและได้เป็นตัวแทนเข้าแข่งขันระดับโลก ณ ประเทศฝรั่งเศส

3.  ลิขสิทธิ์การประกวด U-League AW เป็นเจ้าของลิขสิทธิ์ U-League มา 5 ปี
    เป็นการจัดกิจกรรมชาวมหาวิทยาลัยกว่า 30 แห่ง ภายใต้ชื่อ กิจกรรมยูลีก
    ซึ่งรวมทั้งการประกวดมิสยูลีก การแข่งขันฟุตบอลมหาวิทยาลัย การประกวดดนตรี
    การประกวดกองเชียร์

นอกจากนี้แล้ว AW ยังเป็นผู้จัดกิจกรรมการแข่งขันกีฬาต่างๆ เช่น
กิจกรรมการแข่งขันวีโก้ตะกร้อไทยแลนด์ลีก
กิจกรรมทางการตลาดให้กับส่วนราชการและเอกชนต่างๆ อาทิ กิจกรรมท่องเที่ยวรอบรู้
ฟื้นฟูเศรษฐกิจไทย กิจกรรมนันทนาการเพื่อการท่องเที่ยว
การแข่งขันเซปักตะกร้อชิงแชมป์ประเทศไทย วีโก้คัพ เป็นต้น

3 กลุ่มธุรกิจการผลิตเพื่อสนับสนุนธุรกิจในกลุ่มบริษัท :

XL ประกอบธุรกิจรับจ้างผลิตรายการโทรทัศน์และถ่ายทอดสด ซึ่งในปัจจุบัน XL
ผลิตรายการโทรทัศน์ ออกอากาศทาง T Sports Channel ทั้งในรูปแบบผลิตเองทั้งรายการ
และร่วมผลิตรายการกับภาคเอกชน รวมทั้งรับจ้างถ่ายทอดสดรายการกีฬาสำคัญต่างๆ นอกจากนี้ XL
ยังรับจ้างจัดงานกิจกรรมทางการตลาดหลากหลายรูปแบบอีกด้วย ทั้งนี้บริษัทเข้าลงทุนใน XL
ในเดือน กรกฎาคม 2552 โดย ADAM ถือหุ้น 99.99%

บริษัทร่วม

  4. ธุรกิจทางด้านวิทยุในพื้นที่กรุงเทพมหานคร:GG NEWS NETWORK ให้บริการสื่อวิทยุในพื้นที่
  กรุงเทพมหานคร โดย ADAM เข้าลงทุนบริษัท จี จี นิวส์ เนทเวิร์ค จำกัด ตั้งแต่เดือนเมษายน
  2548 ต่อมาได้หยุดดำเนินธุรกิจตั้งแต่ปี 2551 ซึ่ง ADAM
  ได้ตั้งค่าเผื่อการด้อยค่าของเงินลงทุนใน บริษัท จี จี นิวส์ เนทเวิร์ค จำกัด จำนวน 10
  ล้านบาทไว้แล้วในงบการเงินปี 2550

บริษัทที่เกี่ยวข้อง

5.  ธุรกิจทางด้านผลิตสื่อและโทรทัศน์ : NEWS MULTIMEDIA
    ดำเนินธุรกิจด้านผลิตสื่อวิทยุและโทรทัศน์ โดยเฉพาะข่าวด้านตลาดเงินตลาดทุน
    เศรษฐกิจและการเงินโดย ADAM เข้าลงทุนใน NEWS MULTIMEDIA ตั้งแต่เดือนพฤษภาคม
    2548 ต่อมาได้หยุดดำเนินธุรกิจตั้งแต่ปี 2551 ซึ่ง ADAM
    ได้ตั้งค่าเผื่อการด้อยค่าของเงินลงทุนใน บริษัท จี จี นิวส์ เนทเวิร์ค จำกัด จำนวน 3
    ล้านบาทไว้แล้วในงบการเงินปี 2550

โครงสร้างรายได้

  (หน่วย : ล้านบาท)

+------------------------------+------+-----+------+-----+------+-----+
|                              | ปี    |     | ปี    |     | ปี    |     |
|                              | 2554 |     | 2553 |     | 2552 |     |
+==============================+======+=====+======+=====+======+=====+
|                              | ล้า   | %   | ล้า   | %   | ล้า   | %   |
|                              | นบาท |     | นบาท |     | นบาท |     |
+------------------------------+------+-----+------+-----+------+-----+
| 1.                           | 13   | 31  | 3    | 17  | 2    | 6   |
| รายได                        | 2.23 | .95 | 6.13 | .89 | 0.97 | .12 |
| ้จากการการผลิตรายการและสื่อโฆษณา |      |     |      |     |      |     |
|                              |      |     |      |     |      |     |
| ทางโทรทัศน์                    |      |     |      |     |      |     |
+------------------------------+------+-----+------+-----+------+-----+
| 2.                           | -    | -   | -    | -   | 4.02 | 1   |
| รา                           |      |     |      |     |      | .17 |
| ยได้จากการให้บริการทางอินเทอร์เน็ต |      |     |      |     |      |     |
+------------------------------+------+-----+------+-----+------+-----+
| 3.                           | -    | -   | -    | -   | 1    | 3   |
| ราย                          |      |     |      |     | 1.87 | .47 |
| ได้จากการการให้บริการทางการตลาด |      |     |      |     |      |     |
|                              |      |     |      |     |      |     |
| บนอุปกรณ์สื่อสารเคลื่อนที่           |      |     |      |     |      |     |
+------------------------------+------+-----+------+-----+------+-----+
| 4.                           | 28   | 67  | 12   | 59  | 11   | 32  |
| รายไ                         | 1.05 | .91 | 0.18 | .50 | 2.29 | .79 |
| ด้จากการจัดแสดงคอนเสิร์ตและบริหาร |      |     |      |     |      |     |
|                              |      |     |      |     |      |     |
| กิจกรรมส่งเสริมการตลาด          |      |     |      |     |      |     |
+------------------------------+------+-----+------+-----+------+-----+
| 5.                           | -    | -   | -    | -   | 3.66 | 1   |
| รา                           |      |     |      |     |      | .07 |
| ยได้จากการขายโปรแกรมคอมพิวเตอร์ |      |     |      |     |      |     |
+------------------------------+------+-----+------+-----+------+-----+
| 6. รายได้จากการให้บริการสื่อโฆษณา | -    | -   | -    | -   | 15   | 46  |
|                              |      |     |      |     | 7.96 | .13 |
+------------------------------+------+-----+------+-----+------+-----+
| 7. รายได้จาการให้บริการอื่น       | -    | -   | -    | -   | 0.63 | 0   |
|                              |      |     |      |     |      | .19 |
+------------------------------+------+-----+------+-----+------+-----+
| 8. รายได้จากการขายสินค้า        | -    | -   | -    | -   | 0.09 | 0   |
|                              |      |     |      |     |      | .03 |
+------------------------------+------+-----+------+-----+------+-----+
| 9.กำไรจากการจำหน่ายเงินลงทุน    | 0.20 | 0   | 2    | 10  | 2    | 6   |
|                              |      | .05 | 1.46 | .63 | 2.46 | .56 |
+------------------------------+------+-----+------+-----+------+-----+
| 10. รายได้อื่น                  | 0.35 | 0   | 2    | 11  | 8.51 | 2   |
|                              |      | .09 | 4.20 | .98 |      | .48 |
+------------------------------+------+-----+------+-----+------+-----+
| รายได้รวม                     | 41   | 100 | 20   | 100 | 34   | 100 |
|                              | 3.83 | .00 | 1.97 | .00 | 2.46 | .00 |
+------------------------------+------+-----+------+-----+------+-----+

เป้าหมายการดำเนินธุรกิจ

เป้าหมายระยะยาว

บริษัทมุ่งที่จะเป็นบริษัท Holding Company ดำเนินธุรกิจลงทุนในกิจการต่างๆ ที่มีผลประกอบการดี
มีทีมบริหารจัดการที่มีความสามารถและประสบการณ์ ดำเนินงานด้วยความซื่อสัตย์ โปร่งใส
โดยที่ผู้บริหารของบริษัทที่เข้าลงทุนต้องมีความเข้าใจในธุรกิจนั้นๆ อย่างถ่องแท้

เป้าหมายระยะสั้น

บริษัทจะเน้นการปรับโครงสร้างการลงทุนให้เหมาะสมกับสภาพเศรษฐกิจ เพื่อให้กลุ่มบริษัท
สามารถสร้างผลกำไรได้โดยเร็ว มุ่งพัฒนาบุคลากรให้มีประสิทธิภาพในทุกๆด้าน